Diari Oficial de la Generalitat Valenciana


Sumari del DOGV 4106, del 15-10-2001 (2001/9851)

DECRET 148/2001, de 5 d'octubre, del Govern Valencià, pel qual es crea l'Institut d'Educació Secundària de la Vall d'Alba.
--------------------------------------------------------------------------------------------------------------------------

### Dades del document

Número de DOGV
:   4106

Data del DOGV
:   15-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9851


Data del document
:   05-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Vall d'Alba
    * ensenyament secundari

DECRET 148/2001, de 5 d'octubre, del Govern Valencià, pel qual es crea l'Institut d'Educació Secundària de la Vall d'Alba. [2001/X9851]
  
Els estudis de planificació educativa van preveure la creació d'un institut d'Educació Secundària a la zona escolar CS09, identificat com a 12N00007.
  
Atenent estes previsions l'Ajuntament de la Vall d'Alba, segons l'acord adoptat en sessió plenària de 10 de novembre de 1997, va cedir a la Generalitat Valenciana un solar de 12.000 m2 ubicat en el Sector Olivaret, tot això en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria a la Comunitat Valenciana.
  
Transitòriament, l'Ordre de 5 de novembre de 1998, va crear la secció de l'Institut d'Educació Secundària Francesc Ribalta de Castelló de la Plana, a la Vall d'Alba.
  
Desprès de la convocatòria prèvia del corresponent concurs públic, per Resolució de 18 de gener de 1999, del director general de Règim Econòmic, de la Conselleria de Cultura i Educació, publicada en el Diari Oficial de la Generalitat Valenciana de 26 de gener de 1999, es van adjudicar les obres de construcció d'un nou edifici escolar per Resolució de 15 de desembre de 2000, de l'Institut Valencià d'Habitatge.
  
L'edifici escolar s'ajusta a les exigències establides en el Reial Decret 1.004/1991, de 14 de juny, pel qual s'establixen els requisits mínims dels centres que impartisquen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat Valenciana.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, del Govern Valencià, a proposta del conseller de Cultura, i Educació després de la deliberació de Govern Valencià, en la reunió del dia 5 d'octubre de 2001,
  
DECRETE
  
Article únic
  
Es crea, per transformació de la Secció de l'Institut d'Educació Secundària Francesc Ribalta de Castelló de la Plana, a la Vall d'Alba, codi 28857037, el següent centre docent:
  
Província: Castelló
  
Localitat: la Vall d'Alba
  
Denominació: Institut d'Educació Secundària
  
Codi: 47041460
  
Titular: Generalitat Valenciana
  
Adreça: carrer de la Conselleria de Cultura i Educació, s/n
  
Composició: 12 unitats d'Educació Secundària Obligatòria i 4 de Batxillerat
  
Capacitat: 360 llocs escolars d'Educació Secundària Obligatòria i 140 de Batxillerat
  
DISPOSICIONS ADDICIONALS
  
Primera
  
El que establix este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s'integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures necessàries per al compliment i desenrotllament del que establix este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 5 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,